《卧佛寺》
明代·黄钺

残月澹无影，鸡鸣天欲曙。深谷藏招提，一径入云路。

古柏森两行，清香发朝露。我佛疲清梁，颇识卧中趣。

应怜尘世劳，半为黄粱误。风幡袅炉烟，散入桫椤树。

作者简介：（?—1403）明苏州府常熟人，字叔扬。建文二年进士，授刑科给事中，以丁忧归。燕王起兵南下，方孝孺问以苏、常、镇江形势，后皆如所料。燕军破京师，钺杜门不出。成祖召为户科给事中，中途投水死，以溺死上报，家属得免祸。